SAMTEL ลุ้นงานใหญ่ปีหน้า 7 พันล้านQ4/58 พีคสุดในรอบปี อัพไซด์สูง 35%
โบรกฯมอง SAMTEL กำไร Q4/58 ดีสุดในรอบปี 58 ขณะที่ปี 59 คาดได้เซ็นสัญญางานใหม่มูลค่าราว 7 พันล้านบาท ราคาเป้าหมาย 20.40 บ. อัพไซด์สูง 35%
4 ธ.ค. 2558

บล.เคทีบี (ประเทศไทย) ระบุในบทวิเคราะห์ (4 ธ.ค.) คาดกำไรไตรมาส 4 ปี 2558 ของบริษัท สามารถเทลคอม จำกัด (มหาชน) หรือ SAMTEL โดดเด่นทำจุดสูงสุดของปี จากรายได้ที่คาดว่าจะเติบโต 18% จากไตรมาสก่อน และ 42% จากไตรมาสเดียวกันในปีก่อน มาอยู่ที่ 2.07 พันล้านบาท จากงาน Backlog และงานใหม่ที่คาดว่าจะเซ็นในไตรมาส 4 ปี 2558  สำหรับปี 2559 คาดว่าจะได้เซ็นสัญญางานใหม่มูลค่าราว 7 พันล้านบาท เมื่อรวมกับรายได้ปี 2559 ของ Backlog ที่คาดว่าจะอยู่ราว 5.55 พันล้านบาทแล้ว คาดว่ารายได้ปี 2559 ของ SAMTEL อยู่ที่ 7.44 พันล้านบาท เพิ่มขึ้น 12% จากปีก่อนและมีกำไรสุทธิ 742 ล้านบาท เพิ่มขึ้น 43% จากปีก่อน
เมื่อประเมินโดยอิง PE เฉลี่ยย้อนหลัง 2 ปี ที่ 17 เท่า ได้ราคาเหมาะสมอย่างระมัดระวังที่ 20.40 บาท มี upside จากราคาปัจจุบันถึง 35% แนะนำ ซื้อ